**Pristup podacima elemenata forme**

**Radio dugme**


Odnosi se na <input> sa type="radio" HTML element.

Radio dugme je element koji omogućava korisniku da izabere jednu opciju iz grupe. Grupe se definisu na osnovu name atributa, odnosno sva radio dugmad koja imaju isti name atribut pripadaju istoj grupi.

<form name="forma">  
<input type="radio" name="pol" value="male"> Musko<br>  
<input type="radio" name="pol" value="female"> Zensko<br>  
<input type="radio" name="pol" value="other"> Ostalo   
</form>


Kod radio dugmeta izabranoj vrednosti se pristupa pomoću value atributa.  
  
document.forma.pol.value;

Ukoliko želimo na neko od radio dugmadi bude izabrano odmah pri učitavanju stranice, to možemo učiniti tako što dodamo checked unutar njegovog HTML taga.  
  
<input type="radio" name="kontakt" value="email" checked>

Zadatak 1.  
Napraviti formu sa tri radio dugmeta i jednim običnom dugmetom.  
Pomoću name atributa podesiti da su sva radio dugmad u istog grupi.  
Kada korisnik klikne da obično dugme potrebno je da se izabrana vrednost radio dugmeta prikaže u alertu.

Zadatak 2.  
  
Potrebno je napraviti JavaScript program za konvertovanje kilometara u milje i suprotno.   
Grafički interfejs treba da se sastoji od:  
- textboxa-a u koji se unosi početna vrednost  
- dva radio dugmeta pomoću kojih se bira vrsta konverzije  
- textbox-a u kom se ispisuje rezultat  
- dugmeta pomocu kog se poziva funkcije za konvertovanje

Kada korisnik klikne na dugme potrebno je da se uneta vrednost konvertuje i ispiše u drugom textbox-u.  
  
1 milja = 1.60934 km



**Checkbox**

Odnosi se na <input> sa type="checkbox" HTML element.

Za razliku od radio dugmeta, checkbox obogućava da se istovremeno izabere više opcija.  
Za proveru da li je neki checkbox izabran koristimo .checked

Ukoliko imamo jedan checkbox koji želimo da proverimo

<form name="forma">  
<input type="checkbox" name="potvrda">  
</form>  
  
to bi uradili ovako:

document.forma.potvrda.checked;  
  
Kao rezultat dobili bi true ili false.

Zadatak 3.

Napraviti formu sa checkbox-om i dugmetom. Kada korisnik klikne da dugme poziva se funkcija koja pomoću if uslova proverava da li je checkbox selektovan i ispisuje to u alertu.



Ukoliko želimo istovremeno da proverimo grupu checkbox-ova

<input type="checkbox" name="polje" value="Jabuka"> Jabuka  
<input type="checkbox" name="polje" value="Banana"> Banana  
<input type="checkbox" name="polje" value="Kruska"> Kruska

to bi uradili ovako:


var polje = document.forma.polje;  
var rezultat = '';

for ( i = 0; i < 3; i++) {  
 if ( polje[i].checked === true ) {  
 rezultat += polje[i].value + " ";  
 }  
}

Kao rezultat dobili bi value vrednosti svih označenih checkbox-ova.

Zadatak 4.

Napraviti formu za naručivanje pice, forma se sastoji od dva radio dugmeta, tri checkbox-a i običnog dugmeta. Pomoću radio dugmadi se bira veličina pice, a pomoću checkbox-ova se dodaju prilozi. Kada korisnik klikne na dugme poziva se funkcija koja na osnovu izabranih parametara izračunava i ispisuje cenu pice.



**Label for**

label for je jedna korisna karakteristika label elementa HTML forme koja korisnicima olakšava klik na željenu opciju, naročito na uređajima sa malim ekranom kao što su telefoni.

Koristimo je tako što label elementu dodamo for atribut u kom navedemo id elementa sa kojim želimo da povežemo taj label.

<label for="musko">Musko</label>  
<input type="radio" name="pol" id="musko" value="musko">

Najčešće se koristiti u kombinaciji sa radio i checkbox elementima.

**Dodavanje eventa**

Osim kod običnog dugmeta, evente možemo dodavati i ostalim elementima. Na primer ukoliko dodamo onclick event unutar chechbox elementa željena funkcija će biti izvršena u trenutku kada taj checkbox bude selektovan.

<input type="checkbox" name="pokreni" onclick= "funkcija()">

Zadatak 5.

Izmeniti zadatak 2, dodati potrebne evente elementima u cilju da se rezultat ispisuje odmah prilikom unošenja vrednosti u textbox umesto da je potrebno pritisnuti dugme Konvertuj.

